Fredag aften vil blæsten tage til over Danmark. Danmarks Meteorologiske Institut varsler kuling og vindstød af stormstyrke i de områder, hvor blæsten vil være stærkest. Specielt Nordjylland vil blive ramt, da vinden i aften og i nat vil blæse fra en sydvestlig retning. DMI forventer, at vinden vil tage til først på aftenen og aftage tidligt lørdag morgen. I kommunerne Thisted og Morsø, Jammerbugt, Frederikshavn og Hjørring forventer DMI en kuling på 14-20 m/s fra sydvest, med vindstød af stormstyrke, 25-28 m/s, hvilket medfører varslingen "stormstyrke". Vindstød af stormstyrke medfører at tagsten blæser ned, store grene knækker, træer kan vælte og spærre tog- og vejstrækninger. Stor sandsynlighed for at broer må lukkes for trafik. DMI's varsling glæder fra klokken 19 fredag aften til 04 lørdag morgen.
Kraftig blæst fra sydvest rammer Danmark natten til juleaften. Vindstødene kan påvirke trafikken.